钦定古今图书集成/理学汇编/学行典/第275卷 > 《反招隐诗》王康琚
## 钦定古今图书集成/理学汇编/学行典/第275卷 > 《反招隐诗》王康琚

小隐隐林薮，大隐隐朝市。伯夷窜首阳，老聃伏《柱史》。
昔在太平时，亦有巢居子。今虽盛明世，能无中林士。
放神青云外，绝迹穷山里。鶤鸡先晨鸣，哀风迎夜起。
凝霜凋朱颜，寒泉伤玉趾。周才信众人，偏智任诸己。
推分得天和，矫性失至理。归来安所期，与物齐终始。